b'\n_START_ARTICLE_\nAntihipertenziv\n_START_PARAGRAPH_\nAntihipertenzivi, tudi antihipertoniki so zdravila za zni\xc5\xbeevanje povi\xc5\xa1anega krvnega tlaka (hipertenzije)._NEWLINE_Predpisovanje antihipertenzijskih zdravil v Sloveniji in po svetu nara\xc5\xa1\xc4\x8da, in na primer med letoma 2004 in 2008 je v Sloveniji njihova poraba narastla za ve\xc4\x8d kot polovico. Obstajajo \xc5\xa1tevilne podskupine zdravil za zdravljenje hipertenzije; med posameznimi_NEWLINE_podskupinami pri za\xc4\x8detnem uvajanju zdravljenja ni zna\xc4\x8dilnih razlik pri u\xc4\x8dinkovitosti zdravljenja, razlike pa obstajajo glede varnosti in pogostosti ne\xc5\xbeelenih u\xc4\x8dinkov.'